Beth ddylem ni ei wneud?
Ar sail eich dealltwriaeth o’r cyflwyniad, a’ch darllen o’r rhestr a argymhellir, beth dylai Cymru ei wneud yn eich barn chi? Dewiswch beth rydych chi’n eu hystyried yn bum maes allweddol y mae Cymru yn effeithio ar lesiant gweddill y byd ynddynt. Trafodwch beth rydych chi’n meddwl rydym ni’n ei wneud nawr a beth dylem ni ei wneud yn y dyfodol er mwyn cael gwell deilliannau llesiant yn gyffredinol ar gyfer Cymru a’r byd. Cofiwch gysylltu’ch trafodaeth â gwybodaeth o’r ddarlith ac o’r rhestr ddarllen a argymhellir!

Mewnforion Cymru – o wledydd Ewrop ac ar draws y byd.
	
Mewnforio nwyddau o wledydd Ewrop ac yn fyd-eang. Er ein bod yn mewnforio rhai nwyddau sy’n sicrhau cyflog teg, amodau teg i weithwyr, lleihau difrod i’r amgylchedd megis cytundebau Masnach Deg (world’s first trade nation – 2008); prosiectau megis diogelu’r coedwigoedd glaw, e.e. ‘Size of Wales’ (2015) http://sizeofwales.org.uk/
nid oes cytundeb fod pob dim yr ydym yn mewnforio i Gymru yn gwella deilliannau llesiant yn gyffredinol ar gyfer Cymru a’r byd.


	
Sicrhau bod y mewnforion yn cael eu harchwilio’n gywir, er mwyn sicrhau nad yw eu heffaith yn dirywio’r amgylchedd, nac yn achosi llafur am gyflog isel, troseddau hawliau dynol, e.e. caethwasiaeth.
Rhoi mwy o bwyslais ar brynu nwyddau megis nwyddau masnach deg, sydd nid yn unig yn diogelu’r amgylchedd ond hefyd yn sicrhau bod gweithwyr yn cael cyflogau teg. Eto, mae angen sicrhau cyfiawnder byd-eang, ar gyfer pob rhan o’r gadwyn, nid rhai aelodau’n unig fel sy’n digwydd ar hyn o bryd gyda rhai nwyddau megis coffi ‘Starbucks’… ‘appropriate allocation of partial and shared responsibilities across a plurality of relevant decision maker, i.e. principles of justice can be realised among workers and producers throughout the global coffee industry’ (Macdonald, 2007).


	
Mewnfudo – amgylchiadau/ materion mewnfudwyr i Gymru
	
Er bod rhai ardaloedd o Gymru yn cynnig ac yn darparu cartrefi croesawgar i fewnfudwyr mae eraill yn credu bod y mewnfudwyr yn achosi diweithdra, llesteirio datblygiad llesiant drwy fynd a swyddi; defnyddio gwasanaethau sydd eisoes yn orlawn (e.e. gwasanaethau iechyd) – efallai mai dyma oedd un o’r rhesymau y pledleisiodd rhai o blaid Brexit ar y 23/06/16. 


	
Dylai Cymru ymddangos fel gwlad sy’n croesawu mewnfudwyr gan ddarparu cartrefi croesawgar iddynt fel ei bod fel gwlad yn gwella ei henw da yn rhyngwladol. Fe ddylai pob sector gydweithio er mwyn sicrhau ein bod yn rhoi cyfleoedd gorau i’r mewnfudwyr ac fe fydd hynny’n gwella cyfathrebu dros ffiniau. Fe fydd hyn yn arwain at greu dinasyddion mwy cyfrifol, gwybodus sy’n gallu cyd-fyw gyda eraill. Fe fyddai’n syniad da petai Cymru yn cael pwêr fel y mae Canada wedi ei roi i’w 10 llywodraeth ‘provinical’ sy’n gosod anghenion rhanbarth-penodol ar gyfer mewnfudwyr (Meckled-Garcia, 2014, Joseph, 2017).


	
Datblygiadau – lleol, cenedlaethol a rhyngwladol

	
Mae Cymru yn ymdrechu i gyd-weithio gyda gwledydd eraill wrth geisio datrys problemau, ceisio gwella sefyllfa’r economi, ceisio gofalu ar ôl adnoddau a’r amgylchedd, law yn llaw a chreu datblygiadau newydd yn lleol, cenedlaethol a byd-eang. Fodd bynnag ar hyn o bryd mae gorbwyslais yn cael ei roi ar ‘win wins’ economaidd (Howe, 2014) a dim digon ar fuddion amgylcheddol a thegwch a chwarae teg wrth rannu/ defnyddio adnoddau.
	 
Yn y dyfodol a gyda’r Ddeddf Llesiant, gobeithir y bydd Cymru yn rhoi mwy o bwyslais ar fesur llesiant wrth bennu datblygiadau lleol, cenedlaethol a byd-eang. Dylai Cymru ddefnyddio’r mesurydd llesiant newydd, ‘The Composite Global Well-Being Index (CGWBI)’ sy’n cynnwys 10 dimensiwn llesiant, e.e. diogelwch a sicrwydd, addysg, iechyd, tai, amgylchedd a gofod byw, cyflogaeth, incwm, hapusrwydd bywyd, bywyd cymdeithasol ac ymrwymid diwyllianol’ (Chaaban, et al. 2016). 

Ynghyd â defnyddio’r CGWBI fe ddylid hefyd ymdrechu i ddadansoddi gwasanaethau ecosystem ar gyfer llesiant dynol gan ddadansoddi materion ‘trade-offs’ a ‘win-win’. Yn aml iawn y rheswm nad oes ‘win-win’ yw nad oes ystyriaeth wedi cael eu rhoi I bob rhan-ddeiliaid o fewn yr ecosystem’ – Howe et al. (2014), ‘By combining an awareness of what situations may produce trade-off with an understanding of why (and what) trade-offs result, it may be possible to generate win-win situations more regularly than currently observed’.

	
Gwybodaeth, Ymchwil ac Arloesi
	
Mae Cymru yn wlad sy’n dechrau cydweithio gyda phrifysgolion mewn gwledydd eraill ac yn rhannu gwybodaeth, ymchwil ac arloesi ond mae angen gwneud mwy o hyn a gwneud hyn yn fwy systematig a chydweithio a chyfathrebu’n well wrth feddwl yn hir-dymor. Cred rhai ar hyn o bryd bod rhannu syniadau a gwybodaeth ar draws ffiniau, yn rhedeg y risg o hyrwyddo goruchafiaeth ddiwylliannol y Gorllewin a mygu llawer o naratifau eraill neu eu hymylu.
	
Wrth rannu syniadau a gwybodaeth ar draws ffiniau, rydym yn creu posibiliadau ar gyfer twf a datblygiad, syniadau newydd, gwell dealltwriaeth a chydweithredu. Mae angen i Gymru wneud hyn gan ddefnyddio cynlluniau tymor hir er mwyn sicrhau bod y canlyniadau yn hir-dymor ac yn gynaliadwy gan gydweithio gyda phob rhanddeiliaid, e.e. ‘money, markets, taxation and public investment would be designed to conserve and regenerate markets, taxation and public investment would be designed to conserve and regenerate resources rather than squander them’ (Heal, 2017). Fe fyddai hyn yn arwain at ‘state-owned banks would invest in projects that transform our relationship with the living world, such as zero-carbon public transport and community energy schemes’ (Bregman, 2017).  Fe ddylid ystyried patrymau hanesyddol gwledydd o ddefnyddio adnoddau a’u perthynas â llesiant – os am ddeall yr heriau sydd o’u blaen a cheisio newid y diwylliant hynny (Mayer, 2017). 


	
Ystyried pwysigrwydd lles wrth ddadansoddi a dehongli datblygiad a/neu ffyniant economaidd – ffyniant 
	
Ar hyn o bryd mae Cymru fel gwledydd eraill yn canolbwyntio mwy ar ‘arian’ a ‘chynnyrch materol’ wrth ddehongli a phennu sefyllfa’r economi. Mae yna fwlch mawr ar hyn o bryd rhwng y cyfoethog a’r tlodion ac mae dros tlodi plant yn uchel yng Nghymru. Gobaith y Ddeddf Llesiant yw y bydd pob penderfyniad nawr yn ystyried nid un unig yr economi, ond lles yr amgylchedd a’r gymdeithas.
	
Mae angen i Gymru ystyried ffactorau eraill wrth ddansoddi’r economi, ‘Old economics is based on false ‘law of physics’- new economics can save us’ (Raworth, 2017). Os ydym am ddatblygu fel gwlad gyfrifol fyd-eang, gan ymdrechu o ddifrif i leihau newid hinsawdd a defnyddio ein hadnoddau yn gynaliadwy, yna mae angen modelau economaidd newydd, fel y’ Doughnuts economics’ ble mae’r haenen yn y canol yn llesiant ‘is the ecologically safe and socially just space’ lle dylai dynoliaeth ymgeisio I fyw ynddo. ‘An economics that helps us to live within the doughnut would seek to reduce inequalities in wealth and income and wealth arising from the gifts of nature would be widely shared. (Raworth & Gunter, 2017). Wrth ddefnyddio’r model economaidd yma, ‘new metrics would measure genuine prosperity, rather than the speed with which we degrade our long-term prospects’ (Raworth, 2017).

